  Туспуктэм: Freepik Майя Бывальцева 0+ 3-тӥ куарусёнэ, Россиын терактъёсын быремъёсты буре ваён нуналэ, Ижкарын «Капля жизни» огъяросси акция ортчоз. Со сярысь Удмуртиысь йӧскалык политикая министерстволэн пресс-службаез ивортӥз. Ужрад 11 часын Нылпи творчествоя юрт вӧзысь Милиционной но Киров нимо ульчаос вожысь скверын кутскоз. Терактъёсын быремъёсты буре ваён нунал но «Капля жизни» ужрад 2004-тӥ арын Бесланысь школаын луэм шимес учырен герӟамын, куке йӧртэмасьёс сюрслэсь трос адямиез вутэк возизы, 300-лэсь трос пиналъёсты но бадӟымъёсты быдтӥзы. Акци улсын калклы кырым пыдэсъёсазы басьтэм вуэн синпелетъёс вӧзысь, Вормон скверъёсысь но мукет со выллем интыосысь сяськаосты киськаны ӵекто. Озьы ик ужрадэ онлайн амалэн пыриськыны луэ. Дорысь сяськослы ву сётыса, мерлыко вотэсъёсы #капляжизни #этонеиграАнтитеррор хештегъёсын туспуктэмъёс яке видео поттоно. Тегъёс: Мерлык Терроризм Ижкар Удмуртия  